༄༅། །གནས་མཆོག་བྲག་དཀར་བྱ་རྒོད་ཀྱི་དཀར་ཆག་མན་
ཤེལ་གོང་བུའི་འཁོར་ལོ་ཞེས་བྱ་བ་བཞུགས་སོ། །
དྲུང་རམས་པ་བསྟན་འཛིན་བློ་གྲོས་རྒྱ་མཚོ།
༄༅། །གང་གི་དྲིན་གྱིས་གནས་ལུགས་སྟོང་པ་ཉིད་ཀྱི་འོད། །འཁོར་བའི་མུན་
ཚོགས་འཇོམས་པ་སྣང་བའི་རྒྱལ་པོ་ལགས། །ཤེས་རབ་གསུམ་གྱི་རྟོགས་པ་རིམ་གྱིས་
བསྐྱེད་མཛད་པ། །ཕྱོགས་བཅུའི་བླ་མ་རིན་ཆེན་རྣམས་ལ་གུས་པས་འདུད། །བསྐལ་
པ་མུན་སྒྲོན་སྤྱིར་ན་བགྲང་ཡས་མོད། །བསྐལ་པ་རྨད་བྱུང་སྒྲོན་མེ་ཅན་ཞེས་
པའི། །བསྐལ་པ་འདི་ལ་ཡིད་ཅན་འདྲེན་པའི་ཕུལ། །བསྐལ་བཟང་སངས་རྒྱས་སྟོང་
དང་རྩ་བརྒྱད་འཕགས། །རྣམ་འདྲེན་བརྒྱད་པ་དམུ་རྒྱལ་གཤེན་རབ་མཆོག །མཆོག་
དེའི་གསུང་རབ་འཕྲུལ་ངག་བདེན་པའི་བོན། །བོན་རྣམས་འཛིན་སྐྱོང་སྤེལ་
ཞིང་འགྲོ་བ་འདྲེན། །འདྲེན་པ་བླ་མེད་དཀོན་མཆོག་གསུམ་ལ་འདུད། །དོན་
གཉིས(བདག་གཞན་གཉིས)རྩེར་ཕྱིབས་མཁྱེན་ལྡན་བླ་མ་དང་། །རྐྱེན་གཉིས(ཕྱི་དགྲ་
ནང་བགེགས)མཐར་བྱེད་སྟོབས་ལྡན་ཡི་དམ་ལྷ། །ནོར་གཉིས(མཆོག་ཐུན་གཉིས)གཏེར་
མཛོད་བརྩེ་ལྡན་མཁའ་འགྲོའི་ཚོགས། །སྐུ་གཉིས(བོན་གཟུགས་གཉིས)རེག་ཕྱིར་སྐལ་
ལྡན་བུ་ཡིས་བསྙེན། །ཇི་སྲིད་འཁོར་བའི་སེམས་ཅན་མ་སྟོང་བར། །དེ་སྲིད་ཐུགས་
རྗེ་བཞི་ཡིས་སྐྱོང་མཛད་མཆོག །འཆི་མེད་གསང་འདུས་སྟག་ལྷ་མངོན་བྱོན་ལྷ། །བླ་
387

བོན་དང་ཞང་ཞུང་ཤེས་རིག་དཔེ་ཚོགས།
ཆེན་ཡབ་སྲས་དུས་ནམ་ཀུན་ཏུ་བཀུར། །གནས་འདིའི་དཀར་ཆག་རྒྱས་པ་ཡང་
དག་པ། །དང་པོ་སྒོ་འཕར་འབྱེད་པའི་ལྡེ་མིག་པ། །གྲུབ་ཐོབ་སྤྱང(སྐྱང་)འཕགས་
ཆེན་པོས་བྲིས་པ་དང་། །འབྲིང་བོ་མཚན་ལྡན་རྒྱལ་བ་བློ་གྲོས་ཅན། །བསྡུས་པ་རྒྱལ་
དབང་ཅན་དང་གསུམ་མཆིས་མོད། །དེང་འདིར་གར་བཞུགས་དངོས་སུ་མཇལ་མ་
བྱུང་། །འོན་ཀྱང་ཚུལ་འདི་མཁའ་འགྲོའི་ཞལ་ལུང་དང་། །དཀར་ཆག་འཐོར་བུ་
འགའ་དང་བསྟུན་ནས་བྲི། །
རྒྱལ་འཕགས་གོང་མས་བསྔགས་བརྗོད་སྡོམ་ཚིག་ནི། །རྒྱལ་བའི་ཐུགས་
སྤྲུལ་བྲག་དཀར་བྱ་རྒོད་འདིར། །བསྐལ་སྟོང་སངས་རྒྱས་བླ་མ་ཡི་དམ་ལྷ། །རིག་
འཛིན་མཁའ་འགྲོ་བསྟན་སྲུང་སྤྲིན་ལྟར་གཏིབས། །གནས་མཆོག་ཁྱད་པར་ཅན་ལ་
གསོལ་བ་འདེབས། །ཞེས་པ་དབུར་འདྲེན་རིམ་བཞིན་ལྷུག་པར་འདོམས། །མཉམ་
པར་གནས་པའི་ཉམས་སྣང་སྐབས་ཤིག་ཏུ། །ཐོ་རངས་ཙམ་དུ་འོད་གསལ་ཉིན་མོ་
བཞིན། །གསལ་ཞིང་འཚེར་ལ་གདོད(གདོས)བཅས་དབྱིངས་སུ་དེངས། །ཉན་པའི་
སྒྲར་བཅས་ཐིག་ཕྲན་མང་པོས་ཁྱབ། །འཇའ་འོད་གྱི་ལེར་འཁྱིལ་བའི་ལྡིང་ཁང་
ནས། །བཅུ་དྲུག་ལང་ཚོ་དཀར་གསལ་འོད་ཀྱི་སྐུ། །མཚན་དཔེའི་དཔལ་འབར་རྨ་
བྱའི་ཐུལ་བ་ཅན། །དགྱེས་པའི་རྣམ་འགྱུར་གར་གྱི་ཚུལ་སྟོན་ཞིང་། །ཡེ་ཤེས་དབལ་
མོས་ཞལ་ལུང་འདི་སྐད་བསྟན། །ལས་ཀྱི་འཕྲོ་སད་སྐལ་ལྡན་རིགས་ཀྱི་བུ། །བོན་
རྣམས་ཡེ་ནས་སྟོང་ཞིང་བདག་མེད་ལ། །གཉིས་སྣང་འཁོར་འདས་བྱ་བའི་མིང་མ་
གྲུབ། །གསལ་ཆ་རྫུན་སྣང་སྒྱུ་མའི་རང་བཞིན་ལ། །སྣ་ཚོགས་རོལ་བའི་ཞིང་ཁམས་
མཐའ་ཀླས་པ། །ཇི་སྲིད་སྲིད་འཁོར་འདི་ཉིད་མ་སྟོང་པར། །དེ་སྲིད་སྐྱབས་གནས་
བཀོད་པར་སྦུངས་མི་བཟོད། །དུས་ཀྱི་བསྐལ་པའི་ལོ་ཀའི་ཐ་གྲུ་འདིར། །སྲིད་གསུམ་
འདྲེན་པ་ཡོངས་ཀྱི་སྤྱི་གཟུགས་དངོས། །ཁྱད་བོན་བསམ་འཕེལ་ནོར་བུའི་མཆོག་
388

བོན་གྱི་གནས་ཡིག་ཕྱོགས་བསྒྲིགས།
འདི་ལྷག །ཐུགས་རྗེ་བྱིན་རླབས་བསམ་གྱིས་མི་ཁྱབ་སྟེ། །སྲིད་པ་མིང་གི་ལྷག་
མར་སྦྱོར་རིགས་པའི། །མཐུ་སྟོབས་བསྐལ་པའི་མེ་ལས་ཁྱད་དུ་འཕགས། །དེ་ཕྱིར་
རང་རེའི་མོས་ངོར་འོས་བབ་སྟེ། །འཕྲལ་གྱི་རྐྱེན་གཉིས་ཉིས་སྒྲིབ་འཇིལ་འབྱང་
དང་། །མཐར་ཐུག་སྐུ་གཉིས་གཉིས་མེད་ཟུང་འཇུག་སྐུ། །ཚེགས་མེད་མྱུར་འགྲུབ་
ངེས་པར་གོར་མ་ཆག །ཡེ་ནས་ཅིར་ཡང་ཐ་སྙད་མེད་པ་ལ། །དང་པོ་ཡེ་སྲིད་ཀྱི་
ནི་སྲིད་པ་སྟེ། །མཁའ་ལ་རླུང་བྱུང་འབྱུང་བའི་དྭངས་མ་གཡོ། །གཡོ་བ་དེ་དག
རྫུ་འཕྲུལ་གྱིས་བྱེད་པ། །དེ་ལས་བསྐལ་པ་ཆགས་ཏེ་འབྱུང་སྲིད་ཀྱི། །སྲིད་པ་ཐར་
འཁོར་གཉིས་ཞེས་སྲིད་པ་བྱུང༌། །ཀུན་སྣང་ཁྱབ་པའི་བ་སྤུའི་ཁུང་བུ་རེར། །ཚངས་
རྒྱུང་ཆགས་པ་བསམ་གྱིས་མི་ཁྱབ་ཀྱང་། །མི་མཇེད་འཇིག་རྟེན་འདི་ཉིད་ཀུན་སྣང་
གི །ཕྱག་གི་བུམ་པའི་ཁ་རྒྱན་རབ་མཛེས་པའི། །པད་མོ་རྒྱས་པའི་ཟེའུ་འབྲུའི་དབུས་
སུ་ཆགས། །གླིང་དང་གླིང་ཕྲན་མང་ཡང་ཁྱད་པར་དུ། །ཛམ་བུ་པྲིཀྵས་མཚན་པའི་
ལྷོ་གླིང་འདིར། །གང་ཞིག་གདུལ་བྱ་ཐ་དད་ཇི་སྙེད་པར། །དེ་སྲིད་འདུལ་བྱེད་གནས་
ལ་གྲངས་མང་མཆིས། །སྔོན་ཚེ་རྒྱལ་བས་སྟོང་གསུམ་འདྲེན་པའི་མོད། །ཐུགས་
རྗེ་བྱིན་གྱི་ཟེར་མདའ་མ་ཕོག་ཅིང་། །བྲག་ཕུག་བྱང་ལྟས་ལྟ་བུའི་མཐའ་འཁོབ་
ཏུ། །དགེ་སྡིག་སྤང་བླང་ལ་ཤན་མ་ཕྱེས་ཀྱི། །ཀུན་འབྱུང་ཉོན་མོངས་ཀུན་ནས་ཆེར་
རྒྱས་པས། །སྡིག་བཅུ་ནོར་ལྟར་བསོག་པའི་ལས་ལ་བརྩོན། །བྱས་ཚད་རང་གཞན་
ཀུན་ཀ་སྡུག་ལ་སྦྱོར། །ཀུན་དཀྲིས་སྨག་ལས་ཐར་བའི་དུས་མ་མཆིས། །དེ་དག་
འདྲེན་པའི་བྱིན་སྟོབས་ཆེས་ལྡན་དཔལ། །བདེར་གཤེགས་རྒྱ་མཚོའི་དཀྱིལ་འཁོར་
ཀུན་འདུས་ཞལ། །གནས་མཆོག་ཕྱོགས་བཅུར་ཡོངས་སུ་སྤྲོས་པ་ལས། །དེང་སྐབས་
ཤིན་ཏུ་ཁྲོ་གཏུམ་རུ་ང་བའི། །མི་བསྲུན་གདུལ་དཀའ་མཐེ་ཆུའི་ཡུལ་གྲུ་འདི། །ཟིལ་
གྱིས་གནོན་ཞིང་འགྲོ་ཀུན་འདྲེན་པའི་དཔལ། །བྲག་དཀར་ལྷུན་པོར་བྱ་རྒོད་ཀྱིས་
389

བོན་དང་ཞང་ཞུང་ཤེས་རིག་དཔེ་ཚོགས།
མཚོན་པར། །ཕྱི་ནང་གསང་བ་གསུམ་གྱིས་མཚན་འགྱུར་ནི། །(ཕྱི་ལྟར)བྲག་ནི་
འབྱུང་ལྔའི་བཅུད་དྲིལ་དབྱིབས་སྤུངས་དབྱིབས། །དཀར་ནི་དྲི་མེད་ཤང་ཀ་ཤི་ལའི་
མདོག །བྱ་ནི་སྨན་སྤོས་པདྨས་བག་གྲོ་བསྐྱེད། །རྒོད་ནི་རི་རྐང་ཕལ་ལས་གཟི་བྱིན་
ཆགས། །(ནང་ལྟར)བྲག་ནི་དཀོན་མཆོག་རྣམ་བཞིའི་དལ་ཞལ་རྫོགས། །དཀར་ནི་
ཐུགས་རྗེ་བཞི་ལྡན་བྲི་བཀོལ་བྲལ། །བྱ་ནི་ལས་བཞི་ལྷུན་གྲུབ་གང་འདུལ་སྟོན། །རྒོད་
ནི་བདུད་བཞི་ཚར་ཐག་གཅོད་ལ་དཔལ། །(གསང་བ)བྲག་ནི་འཕོ་འགྱུར་ཡོངས་བྲལ་
དབྱིངས་ཀྱི་ངང་། །དཀར་ནི་སྐུ་དང་ཡེ་ཤེས་འདུ་འབྲལ་མེད། །བྱ་ནི་འཁོར་བཅས་
སྤྱི་རྒྱ་རླབས་ཀྱིས་གཅོད། །རྒོད་ནི་ཡེ་གྲོལ་ཀློང་དུ་འུབས་ཀྱིས་ཆུབ། །སྟོབས་བཅུ་
མངའ་བ་དམུ་རྒྱལ་སྲས་པོ་མཆོག །མངོན་བྱོན་ཐུགས་ཀྱི་བསྟན་པའི་གཉེར་དཔོན་
རྗེ། །དྲན་པའི་ཐུགས་སྤྲུལ་རི་བོ་ཁྱད་པར་འཕགས། །དབུ་རྩེར་སྤྲིན་དཀར་འཁྱིལ་
བའི་གདུགས་འཁོར་ཞིང་། །བསྐལ་སྟོང་སངས་རྒྱས་བླ་མ་ཡི་དམ་ལྷ། །ཕྱི་ནང་གསང་
བའི་ལྷ་ཚོགས་སྐར་ལྟར་བཀྲ། །རྐེད་དུ་གྲུབ་ཐོབ་རིག་འཛིན་མཁའ་འགྲོ་དང་། །དམ་
ཅན་བོན་སྐྱོང་དཔལ་མགོན་སྤྲིན་ལྟར་གཏིབས། །རྩ་བ་ལྷུན་མཐུག་ལྷ་ཀླུ་ཡུལ་སའི་
ཚོགས། །དཀར་ཕྱོགས་སྐྱོང་མཛད་མེ་ཏོག་བཀྲ་ལྟར་གནས། །ཁྱད་པར་བླ་ཆེན་ཡབ་
སྲས་ཡུམ་བཞི་ནི། །དུས་དང་རྣམ་པ་ཀུན་ཏུ་མཁའ་དབྱིངས་སུ། །བཞུགས་ཏེ་འགྲོ་
ཀུན་སྐྱོང་ཞིང་འདྲེན་པར་མཛད། །དུས་ཀྱི་མཐའ་ལ་བྱིན་རླབས་ལྷག་པར་ཆེ། །
ངེས་མེད་རྣལ་འབྱོར་རྒྱལ་དབང་ཞལ་ལུང་ལས། །ངོ་མཚར་ཆེ་བའི་སྒྲ་སྟེ་
ཨེ་མ་ཧོ། །བྲག་དཀར་བྱ་རྒོད་གསང་མཆོག་གནས། །གནས་དེར་བཞུགས་པའི་
ཡི་དམ་ལྷ། །ལྷ་ཚོགས་སུམ་བརྒྱ་དྲུག་ཅུ་གསལ། །གསལ་བའི་ལྷ་ལ་གསོལ་བ་
འདེབས། །བསྭོ་ཨཱོྃ་པུས་པ་ལི་དྷ་བ་དྷི་ལ་ས་ཧ་ནི་རི་མ་རཾ་ཧྲི་ལཾ་འདུ། ཨ་ཨཱོྃ་ཧཱུྃ་ཕཊཿ༔
ཅེས་གསུངས་ཉམས་ལ་མ་རྒྱུད་ལྷ་ཚོགས་ཤར། །ཡུལ་མཆོག་གནས་བཞི་རང་གྲུབ་
390

བོན་གྱི་གནས་ཡིག་ཕྱོགས་བསྒྲིགས།
འཁྱིལ།
རི་བོ་འདིའི། །དབུ་རྩེ་བྲག་དཀར་ནོར་བུ་ཟླུམ་འཁྱིལ་ལ། །རྫོགས་སྐུ་མཁའ་འགྱིང་
དཀར་པོ་རང་བྱོན་ཡོད། །ཡང་ཟབ་རྫོགས་ཆེན་གསེར་གྱི་ཐིགས་པ་སོགས། །ལོ་པཎ་
ཆེན་པོ་ལི་ཤུའི་གཏེར་ཁ་ཡོད། །པཎ་ཆེན་ཉི་ཤུའི་གསང་ཕུག་སོ་སོར་གནས། །རྩེ་
ལྐོག་གཡུ་ལུང་ཤེལ་བྲག་ནས་འབབ་པའི། །ལྷ་ཡི་ཆུ་བོ་བདུད་རྩིའི་སྨན་མཚོ་
།གཡོན་ཟུར་བྲག་ལ་མ་རྒྱུད་སྙིང་པོ་ནི། །གོང་ལྟར་པུས་པ་ལི་དྷ་ཞེས་སོགས་
དང་། །མཁའ་འགྲོ་ཀྱེ་མ་འོད་མཚོ་རང་བྱོན་ཡོད། །གནས་དེར་ཆར་འབེབ་ཞུས་ན་
མྱུར་དུ་འགྲུབ། །རི་བོའི་ཐུགས་ཀར་བྲག་དཀར་རྒོད་ཀྱིས་མཚོན། །དེ་རུ་སྟོན་པའི་
ཞབས་ཀྱིས་བཅགས་རྗེས་ཡོད། །དབུས་ཀྱི་བྲག་དམར་རྩེ་རྫོང་གསང་ཕུག་ན། །ཞི་ཁྲོ་
མ་གསུམ་འདུས་པའི་སྒྲུབ་སྐོར་བཞུགས། །ཤར་ཕྱོགས་གཡུང་དྲུང་འཁྱིལ་བའི་རི་བོ་
ལ། །ཞི་བའི་ལྷ་ཚོགས་མ་བཞེངས་རང་བྱོན་ཡོད། །ཞི་བའི་ལྷ་གཟུངས་ཆེན་མོ་ལས་
སོགས་པ། །གྲུབ་ཆེན་སྟོང་རྒྱུང་མཐུ་ཆེན་གཏེར་ཁ་ཡོད། །བྱང་ཕྱོགས་གཡུ་བྲག་སྔོན་
པོ་མདངས་ལྡན་ལ། །རྒྱལ་བ་འདུས་པའི་ལྷ་ཚོགས་རང་བྱོན་དང་། །རྟ་མགྲིན་དཔའ་
བོ་གཅིག་སྒྲུབ་ལས་སོགས་པ། །མཁས་པ་གྱིམ་ཚ་རྨ་ཆུང་གཏེར་ཁ་ཡོད། །ནུབ་ཕྱོགས་
བྲག་རི་དམར་པོ་འོད་འབར་ལ། །མཁའ་འགྱིང་རིགས་ལྔའི་ལྷ་ཚོགས་རང་བྱོན་
དང་། །ཚེ་སྒྲུབ་གཡུང་དྲུང་གོ་ཁྲབ་ཅེས་པ་སོགས། །རྒྱ་ནག་ལེགས་བཏང་རྨང་པོའི་
གཏེར་ཁ་ཡོད། །ལྷོ་ཕྱོགས་རྫ་རི་མཐིང་ལྗང་ཕྱུག་མོ་ལ། །རྩ་གསུམ་ཀུན་འདུས་མཆོག་
གི་སྒྲུབ་སྐོར་དང་། །རིག་འཛིན་དྲན་པ་ནམ་མཁའི་གཏེར་ཁ་ཡོད། །དེ་ཚད་གཏེར་ཁ་
སོ་སོར་གཏེར་སྲུང་བཞུགས། །བྱང་ནུབ་ནད་ཀུན་སེལ་བའི་ཆུ་ཚན་ལ། །དེ་ཡི་དཀར་
ཆག་མ་བྲིས་གཞན་ནས་གསལ། །
ལྷོ་ཕྱོགས་བྲག་རི་སྨུག་པོ་སྦས་གནས་མཆོག །གསང་ཕུག་ཤིན་ཏུ་རྒྱ་ཆེ་ཁོང་
ཡངས་ལ། །དུས་མཐར་ནད་མུག་མཚོན་གྱིས་གཙེས་པའི་དུས། །མི་རྣམས་ཟླ་བ་
391

བོན་དང་ཞང་ཞུང་ཤེས་རིག་དཔེ་ཚོགས།
མང་པོར་བསྐུང་ཆོག་ཡོད། །གཏེར་མཛོད་ཕ་ཝོང་གྲུ་བཞི་བྲེ་འདྲ་ལ། །རིན་ཆེན་
སྣ་དགུའི་བུམ་གཏེར་སྦས་ནས་ཡོད། །དབུལ་ཕོངས་ནོར་གྱིས་གདུང་བ་ཀུན་སེལ་
ཡོད། །འདོད་དགུའི་ལོངས་སྤྱོད་བསམ་བཞིན་འཇོ་བར་འགྱུར། །གཡུ་བྲག་སྨུག་པོ་
་ཚུལ་ཅན་ལ། །སྐྱང་བཟའ་ཡིག་རྩིས་མ་ཡི་སྒྲུབ་ཕུག་ཡོད། །གསང་བ་འདུས་
པའི་ཁྲིད་ཀྱི་གདམས་སྐོར་བཞུགས། །དེ་རུ་སྒོ་གསུམ་ཨེན་ཙམ་བག་ཕེབས་ཚེ། །ཀུན་
བཟང་བདག་ཞལ་ལྷག་གེར་མཇལ་བར་འགྱུར། །ཆུ་གཏེར་ཁའི་བྲག་མདའ་ཆེན་
སྒྲུབ་ཕུག་ཅེས། །སྐྱང་སྤྲུལ་ཆེན་པོས་དངོས་གྲུབ་མཆོག་བརྙེས་གནས། །དེ་ཚེ་རྩ
གསུམ་ཀུན་འདུས་གཏེར་ཞལ་བཞེས། །དེའི་ཟུར་སྤྲུལ་སྐུ་ཁྲོ་གཉན་རྒྱལ་མཚན་
དང་། །རིག་འཛིན་སྤྱང(སྐྱང)འཕགས་གཉིས་ཀྱིས་བོན་གཏེར་རྙེད། །ཟུར་འོག་སྤྲུལ་
པའི་སྐུ་མཆོག་ཁྲོ་གཉན་དང་། །རྒྱལ་བ་བློ་གྲོས་སོགས་ཀྱི་སྐུ་གདུང་བཞུགས། །སྟེང་
ཐད་རྒྱལ་བ་རྒྱ་མཚོའི་ཐུགས་དམ་རྟེན། །མངོན་སུམ་རང་གྲུབ་མཆོད་རྟེན་ཆ་བརྒྱད་
བཞུགས། །ལས་དག་སྐྱེས་བུའི་མོས་ངོར་ས་ལེར་གསལ། །རྒོད་ཀྱི་མདུན་ཞོལ་མཎ་
དྲལ་རང་འཁྱིལ་སྟེང་། །བཾ་སྟེང་རས་དཀར་བཀབ་པའི་མཚན་མ་གསལ། །དུར་ཁྲོད་
དེ་གར་ཐོད་པ་བོར་ནུས་ན། །མཁའ་སྤྱོད་ཞིང་དུ་སྐྱེ་བ་ཐེ་ཚོམ་མེད། །གནས་མཆོག་
འདི་ཡི་ཕྱི་ནང་བར་གསུམ་དུ། །གཞན་ལས་ཁྱད་འཕགས་ཉམས་དགའི་ཉེའུ་ཚག་
ནི། །བརྒྱ་དང་རྩ་བརྒྱད་མཆིས་པའི་ཕྱི་རབས་པ། །ཤེས་ལྡན་སྲིད་ན་དེར་བཞུགས་
སྒྲུབ་མཛོད་དང་། །མཆོག་གི་སིདྡྷི་ཚེ་འདིར་རེག་པར་ངེས། །རི་འདིའི་བྱང་ཕྱོགས་
ལུང་སུལ་རིང་མོ་རུ། །ཚ་དམྱལ་གྲང་དམྱལ་ཉི་ཚེ་ཉེ་འཁོར་དང་། །གཤིན་རྗེའི་
ལས་མཁན་ལས་དཔོན་ལ་སོགས་པའི། །གཟུགས་བརྙན་མ་འདྲེས་སོ་སོར་གསལ་ལ་
དོད། །དེ་ལ་མཇལ་ན་ན་རག་སྒོ་དགུ་ཆོད། །དེ་ཐད་བྲག་ལ་ཕྱག་རྗེས་ཞབས་རྗེས་
དང་། །སྤྱང(སྐྱང)འཕགས་རྟ་རྗེས་ལས་སོགས་མང་དུ་ཡོད། །ལུང་སྨད་བྲག་ཕུག་
392

བོན་གྱི་གནས་ཡིག་ཕྱོགས་བསྒྲིགས།
ཤར་ལྟོས་སིདྷུས་ཁེངས། །བྱང་ཟུར་རྡོ་བྱེའུ་རྡོ་རྒྱུས་ལས་སོགས་པ། །རྡོ་སྨན་སྣ་ཚོགས་
སྦྱོར་བ